## Odluka o izmjenama i dopunama Odluke o osnivanju Poduzeća "RH-ALAN", Zagre

### NN 34/1997 (2.4.1997.), Odluka o izmjenama i dopunama Odluke o osnivanju Poduzeća "RH-ALAN", Zagre

# VLADA REPUBLIKE HRVATSKE

Na temelju članka 3. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 27. ožujka 1997. godine donijela

## **ODLUKU**

### **O IZMJENAMA I DOPUNAMA ODLUKE O OSNIVANJU PODUZEĆA "RH - ALAN", ZAGREB**

I.

U Odluci o osnivanju Poduzeća "RH - ALAN", Zagreb ("Narodne
novine", br. 12/93 i 20/93), točka I. mijenja se i glasi:

"Osniva se društvo s ograničenom odgovornošću za obavljanje djelatnosti
od posebnog značaja za Republiku Hrvatsku u području obrane i nadzora nad
proizvodnjom i prometom sredstava posebne namjene.

Društvo posluje pod tvrtkom RH - ALAN d.o.o. za konzalting i usluge.

Sjedište društva je u Zagrebu, Bosanska 26.

Skraćena tvrtka glasi: RH - ALAN d.o.o., Zagreb."

II.

Točka II. mijenja se i glasi:

RH - ALAN d.o.o. je u isključivom vlasništvu Republike Hrvatske.

Temeljni ulog Republike Hrvatske u stvarima i novcu čini:

1.302.805,00 kn (milijuntristotinedvijetisućeosamstotinapet kuna) u
stvarima, što čini knjigovodstvenu vrijednost nekretnina upisanih u ZK
uložak 11393 k.o. Grad Zagreb - kuća pop. br. 7815, zidovi, garaža i dvorište
u Gregorijančevoj ulici br. 15, na kč. br. 1509/8 u ukupnoj površini od
1158 m˛ i

2.195,00 kn (dvijetisućestotinudevedesetpet kuna) u gotovom novcu radi
usklađenja visine temeljnog kapitala sa člankom 390. stavkom 1. i člankom
457. stavkom 7. Zakona o trgovačkim društvima.

Ukupni temeljni kapital iznosi 1.305.000,00 kn (milijuntristotinepettisuća
kuna)."

III.

Točka III. mijenja se i glasi:

Sredstva za obavljanje predmeta poslovanja osiguravaju se prvenstveno
iz prihoda od cijena za pružene usluge tijelima državne vlasti i domaćim
i stranim pravnim osobama.

Sredstva za obavljanje predmeta poslovanja mogu se izuzetno osigurati
i iz sredstava državnog proračuna."

IV.

Točka IV. mijenja se i glasi:

Predmet poslovanja RH - ALAN d.o.o. je:

- proizvodnja sredstava posebne namjene,

- konzalting i posredovanje u području proizvodnje i prometa sredstava
posebne namjene,

- trgovina na veliko sredstvima posebne namjene,

- izvoz i uvoz sredstava posebne namjene,

- usluge zastupanja stranih tvrtki.

RH - ALAN d.o.o. u Republici Hrvatskoj isključivo je nadležno za davanje
suglasnosti za uvoz i izvoz sredstava posebne namjene i određivanje kvote
tih sredstava trgovačkim društvima koja se direktno ili indirektno bave
proizvodnjom, uvozom i izvozom tih sredstava, te pruža tehničke, konzultantske
i njima slične usluge tim trgovačkim društvima."

Točka IVa. briše se.

V.

Točka V. mijenja se i glasi:

Skupštinu Društva čine ministar obrane, ministar unutarnjih poslova
i ministar financija.

Predsjedavajući Skupštine je ministar obrane.

Skupština donosi Statut društva."

VI.

Točka VI. mijenja se i glasi:

RH - ALAN d.o.o. ima Upravu koja se sastoji od jednog člana - direktora.

Upravu imenuje i opoziva Skupština.

RH - ALAN d.o.o. zastupa direktor pojedinačno i samostalno u svim poslovima
u zemlji i inozemstvu, bez ograničenja."

VII.

Točka VII. mijenja se i glasi:

Dobit se u RH - ALAN d.o.o. ustanovljuje za poslovnu godinu, na kraju
kalendarske godine, temeljem godišnjeg obračuna.

Dobit ostvarena poslovanjem upotrebljava se za unapređenje i razvoj
sustava obrane Republike Hrvatske."

VIII.

Točka VIII. mijenja se i glasi:

RH - ALAN d.o.o. se osniva na neodređeno vrijeme.

RH - ALAN d.o.o. objavljuje priopćenja u Narodnim novinama Republike
Hrvatske."

IX.

Točke IX. i X. brišu se.

X.

Prijavu za registriranje promjena temeljem ove Odluke podnijet će Uprava
društva.

XI.

Ova Odluka objavit će se u "Narodnim novinama."

Klasa: 305-01/93-01/07
Urbroj: 5030109-97-3
Zagreb, 27. ožujka 1997.

Predsjednik
**mr. Zlatko Mateša,** v. r.

Odluka, NN 34/1997-505